Մերի Բեյքեր Էդի

Մերի Բեյքեր Էդի (, ), ամերիկյան գրող, սոցիալ-կրոնական գործիչ, «Քրիստոնեական գիտություն» կրոնական շարժման կազմակերպիչ։ «Հոգևոր բուժում», «Գիտություն և առողջություն, Աստվածաշնչի (Սրբազան ավանդության) բանալու մոտ» ( 1875) գրքերի հեղինակ:։

Բեյքեր Էդին պնդում էր, որ մարդը կարող է բուժել ինքն իրեն (օրինակ՝ իր լավատեսությամբ)), ղեկավարել ու վայելել իր կյանքը ոչ միայն ֆիզիկապես, այլև հոգեպես։
Նա բուժման այդ ձևն անվանում էր քրիստոնեական բուժման մեթոդ։

Մերի Բեյքեր Էդին ասել է, որ Աստվածաշնչում գրված հրաշքները, որոնք կատարվել են Հիսուսի կողմից, լիովին բացատրելի փաստեր են։ Պաշտոնական կրոնական հաստատությունները «Քրիստոնեական գիտություններ» շարժումն անվանում են շեղվածություն՝ աղանդ։

Կենսագրություն 
Մերի Մորզ Բեյքերը ծնվել է Նյու Հեմփշիր նահանգի Բոու քաղաքում։ Աբիգելի և Մարկ Բեյքերի ընտանիքի վեց երեխաներից կրտսերն էր։
Մերիի ընտանիքի անդամները կաթոլիկ միաբանության անդամներ էին։ Ինքը՝ Մերին չէր ընդունում այնպիսի հասկացություններ, ինչպիսիք են ճակատագիրն ու նախագուշակությունները։ Դրա համար էլ միայն 17 տարեկանից է սկսում այցելել Սենբորտոն-Բրիջ ծխական միավորյալ եկեղեցի (այժմ կոչվում է Թիլտոն) ։ Դեռևս վաղ մանկությունից նա տառապել է բազմաթիվ խրոնիկական հիվանդություններով։ Երբ Մերին սկսում է ուսումնասիրել աստվածաշնչյան սուրբ գրությունները, նրան առավել գրավում է աստվածային բժշությունը։

1843 թվականի սեպտեմբերի 10-ին Մերին ամուսնանում է Ջորջ Վաշինգտոն Գլովերի հետ():
Բայց ամուսնությունից մեկ տարի անց ամուսինը մահանում է դեղին տենդից, որից երկու ամիս անց ծնվում է նրանց որդին։

1853 թվականին նա ամուսնանում է ատամնաբույժ Դանիել Պետերսոնի հետ։
Նրա սկեսուրը վատ էր տրամադրված կնոջ ու նրա առաջին ամուսնությունից ծնված որդու հանդեպ, իսկ ամուսինը ամուսնությունից հետո սկսում է դավաճանել նրան։ Նա գրավադրում է Մերիի ողջ ունեծվածքը՝ զարդերը, գրքերն ու գույքը։ Բայց դա ամենևին չի փրկում իրավիճակը. նրանք սնանկանում են և ստիպված են լինում լքել իրենց Գրոնոտի տունը։ Մերին տեղափոխվում է իր քրոջ տուն։

1862 թվականին Մերի Էդին դառնում է հիպնոսիստ և բժիշկ Կուիմբի Ֆինիսի խնամյալը։ Նրա «բուժումը» օգնում է կնոջը կատարելագործվելու և ազդում է նրա աշխարհընկալման վրա։ Բժշկի մահից հետո նա ծանր հոգեբանական շրջան է ապրում, որի ժամանակ էլ սկսում է ուսումնասիրել Աստվածաշունչը։ «Ավետարան ըստ Մատթեոսի» աշխատության մեջ նա կարդում է Հիսուս Քրիստոսի կատարած բուժիչ հրաշագործությունների մասին։ Հենց այդ ժամանակներից էլ ձեռնամուխ է «Քրիստոնեական Գիտություններ» ուղղության ստեղծմանը։

Կրոնական նոր շարժման մասին մանրամասնորեն շարադրված են Մերի Բեյքերի «Գիտություն և առողջություն» (1875) աշխատության մեջ, որը հետագայում սկսում է կոչվել «Գիտություն և առողջություն, Աստվածաշնչի(Սրբազան ավանդության) բանալու մոտ» անվամբ։ Նոր ուսմունքի քարոզները տեղի են ունեցել Բոստոնում կառուցված հատուկ եկեղեցում։ «Քրիստոնեական Գիտություններ» ուղղության եկեղեցին կառուցվել է 1879 թվականի ապրիլի 23-ին։ Այն մինչև օրս գոյություն ունի և գործում է։ Առավել հայտնի է անբուժելի կամ ծանր հիվանդությամբ տառապող մարդկանց շրջանում:.

1873 թվականին Մերի Բեյքերն ամուսնալուծվում է Պատերսոնից՝ նրան մեղադրելով դավաճանության մեջ։ 
1877 թվականին նա ամուսնանում է Ազա Գիլբերտ Էդի () հետ, ով մահանում է 1882 թվականին։

Մերի Բեյքեր Էդին մահացել է 1910 թվականի դեկտեմբերի 3-ին իր տանը (400 Beacon Street, Chestnut Hill, Newton, Massachusetts): Նա թաղվել է դեկտեմբերի 8-ին Քեմբրիջի Mount Auburn Cemetery գերեզմանատանը։

Այլ փաստեր 
1903 թվականին Մարկ Տվենը հրապարակել է «Քրիստոնեական գիտություններ» () անունով երգիծական պատմվածք, որտեղ քննադատում է Մերի Բեյքեր Էդիին ու նրա ուսմունքը։

Մատենագրություն 
 Стефан Цвейг. Врачевание и психика. Месмер. Бекер-Эдди. Фрейд.

Ծանոթագրություններ

Արտաքին հղումներ 
  Христианская Наука на сайте Фонда Духовных Ресурсов 
 Христианская Наука на сайте Центра Апологетических Исследований
  Христианская Наука для всех — Сайт на русском языке 

Ամերիկացի գրողներ
Թոքաբորբից մահացածներ
20-րդ դարի կին գրողներ
Ամերիկացի ֆեմինիստներ
Աստվածաբաններ
20-րդ դարի ամերիկացի կին գրողներ